NaiveNeuron/SloPal huggingface dataset:
Kleinert, Dana, poslankyňa NR SR (2024-01-18):
Ďakujem vám, milé kolegyne a kolegovia, skúsim zareagovať. Áno, ono skrátené legislatívne konanie je ohrozenie cieľa, a dokonca v tejto chví... v tejto situácii vidno, že aj, paradoxne, toho ich vlastného, vlastného cieľa koalície, že tak to nepremysleli, tak si vlastne verili, že to len tak prejde a zvlášť pred Vianocami, že toto, si myslím, že vás, kolegovia a kolegyne z koalície, celkom prekvapilo, že my sme schopní aj pracovať a efektívne a odborne. Také, áno, to trojčlenné grémium, to je vlastne ako keby toho súčasťou, tohto celého paradoxu. Stále to nie je prijaté, ako vidíme, takže možnože nabudúce si urobíte tú domácu úlohu lepšie a napriek tomu, že môžme stokrát nesúhlasiť s vaším politickým cieľom, tak aspoň ten proces bude správne urobený. Myslím si, že veľká téma je aj naozaj to vysporiadanie sa s režimami, s kolaborantmi, ktorých sme tu mali a ktorí tu dodnes medzi nami sú infiltrovaní v spoločnosti. Dôležitá téma je reflektovať na fašizmus aj komunizmus, počas ktorého sa tu naozaj diali strašidelné veci, a máme tu stále ešte pamätníkov a pamätníčky a vlastne aj nevysporiadané skrivodlivosti. A mladí ľudia, oni to vidia. Oni dokonca vidia to, že my ako spoločnosť nie sme schopní urobiť túto reflexiu, poctivú reflexiu našej minulosti a že s týmto stále vlastne akože fungujeme a je to náš najväčší problém, pretože my robíme vlastne presný opak a oni fakt nemajú prečo tu zostať. Čo sa týka eurofondov, presne tak ako si hovorila, Bea, Európska komisia tú možnosť načrtla, nevyhrážala sa, pretože tam ešte ostáva jazyk kultivovaný a diplomatický a my by sme to mali vedieť čítať medzi riadkami, že netreba proste sa rozprávať na hulváta, ale treba aj jednoducho, jednoducho vedieť rozprávať aj kultivovane, diplomaticky, ale zároveň aj vedieť čítať medzi riadkami. Za to, že sa ohrozujú eurofondy, tu môže jedine Robert Fico. Ďakujem. (Potlesk.)
Poliačik, Martin, poslanec NR SR (2013-09-25):
Ja len poďakujem za obidve faktické poznámky. V podstate nebola v nich žiadna otázka, takže ani nebudem na nič reagovať, len som za ne vďačný. Ďakujem.
V. Matejička, poslanec: (2008-09-09):
Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 25. augusta 2008 č. 749 podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 20. októbra 2008 a gestorský výbor do 21. októbra 2008. Prosím, otvorte rozpravu.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie) 138 prítomných, 104 za, 33 sa zdržalo, 1 nehlasoval. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Paška, Pavol, predseda NR SR (2014-04-03):
Ďakujem pekne. Vážené panie poslankyne, páni poslanci, ešte predtým, ako budeme hlasovať o prerokovaných bodoch, chcem vás informovať, že pán prezident Slovenskej republiky vrátil Národnej rade na opätovné prerokovanie zákon z 27. marca 2014, ktorým sa dopĺňa zákon č. 122 o ochrane osobných údajov, je to tlač 958. Podávam návrh na doplnenie programu 33. schôdze tak, aby sme tento pánom prezidentom vrátený zákon prerokovali dnes po skončení prestávky na spočítavanie hlasov z hlasovania o voľbe kandidátov na ústavných sudcov, takže poprosím vás o hlasovanie o tomto návrhu na zmenu programu: o zaradení bodu zákon vrátený pánom prezidentom. (Hlasovanie.) 125 prítomných, 100 za, 14 proti, 6 sa zdržali, 5 nehlasovali. V tejto súvislosti a vzhľadom na vývoj programu rokovania o programe 33. schôdze navrhujem, aby sme dnes rokovali o programe 33. schôdze aj po 19. hodine, až do ukončenia a prerokovania všetkých bodov. (Hlasovanie.) 132 prítomných, 105 bolo za, 14 proti, 10 sa zdržalo, 3 nehlasovali. Ďakujem veľmi pekne. Poprosím pána poslanca Kadúca, aby uviedol teraz v prvom čítaní hlasovanie o návrhu pána poslanca Hlinu na vydanie Obchodného záko... (Reakcia podpredsedníčky Laššákovej: „Ale to nestiahol?“) To je ten, čo? (Reakcia podpredsedníčky Laššákovej: „...a ešte jeden, druhý, ktorý ste?“) Ešte ktorý ste? Takže ja sa ospravedlňujem, pán poslanec, tentokrát pán poslanec Kaník je spravodajca, ktorý uvedie v prvom čítaní. 943 nie, to je o prídavku na dieťa, pán poslanec, aj ten ste stiahli? Nie, takže pán poslanec Kaník, poprosím vás o uvedenie hlasovania v prvom čítaní o návrhu pána poslanca Hlinu na vydanie zákona č. 600 o prídavku na dieťa, je to tlač 943. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 943.)
Tomáš, Erik, minister práce, sociálnych vecí a rodiny SR (2023-11-21):
Jozef, vieš, čo je na tebe dobré? Že ja robím presne to isté, čo tvoj šéf Igor Matovič celé predchádzajúce volebné obdobie. Tvoj šéf, Jozef, lebo ty ma (reakcia z pléna), ty máš dvojité videnie, ty máš dvojité videnie, tvoj šéf sa vždy prihovoril na úvod a na záver, na záver, Jozef, sa Igor Matovič vždy prihováral bez toho, aby bolo možné na neho reagovať. Teraz ma Jozef nepočúva, lebo on, on nerád počúva. (Reakcia z pléna.) Takže ešte raz, Igor Ma... (Reakcia z pléna.) Aha, aha, takže Igor Matovič to robiť môže, Igor Matovič to robiť môže a Erik Tomáš to robiť nemôže. Celý čas počas tej rozpravy ste tu rozprávali, že ja sedím niekde pod balkónom a reagujem až v záverečnom slove. Presne to, čo robil váš šéf Igor Matovič. To je tak, vieš, Jozef, že Igor Matovič odvoláva Andreja Danka za rigoróznu prácu a potom zistí, že ju ukradol, celú diplomovú prácu. Ale to je v poriadku, Jozef, hej? Potom hovoríš o politickej kultúre, hneváš sa, že niekto niečo povie a pozri sa, čo som si ja na svoju adresu dnes vypočul od Igora Ma... (reakcia z pléna) od Igora Matoviča alebo, hovorím, od tvojich kolegoch, od Igora Matoviča a od Ľubomíra Galka. (Reakcia z pléna.) Potom hovoríš, postupujem ako tvoj šéf Igor Matovič, tak dúfam, že robím dobre, keď hovorím, keď robím, keď postupujem ako tvoj šéf Igor Matovič. Či to nie je dobre? On môže a ja nemôžem? Chápeš? Len ľudsky. (Reakcia z pléna.) A dobre, dobre, ešte raz, dobre. Toto už len rýchlo. (Prerušenie vystúpenia predsedom.)
Laurenčík, Milan, podpredseda NR SR (2020-04-02):
Ďakujem. Prerušujem rokovanie o tomto bode programu. Teraz nasleduje druhé čítanie o vládnom návrhu zákona o niektorých mimoriadnych opatreniach vo finančnej oblasti v súvislosti so šírením nebezpečne nákazlivej ľudskej choroby COVID-19 . Vládny návrh zákona má parlamentnú tlač 40. Výsledky rokovania výborov sú v tlači 40a. Pán minister mi teraz oznámil, že bude trošku meškať, dve-tri minútky, takže vyhlasujem päťminútovú prestávku. (Prestávka.) (Po prestávke.)
Figeľ, Ján, podpredseda NR SR (2014-10-15):
Vážené panie poslankyne, páni poslanci, otváram druhý rokovací deň 39. schôdze Národnej rady Slovenskej republiky. Na tomto rokovaní o ospravedlnenie požiadali, vzhľadom na neúčasť: pán Ľubomír Galko, Jozef Ježík, Jozef Mikuš, Ján Senko, Janka Šípošová. Na zahraničnej pracovnej ceste sú poslanci Jana Vaľová a Jozef Viskupič. Teraz budeme pokračovať v prerušenej a v zlúčenej rozprave v prvom čítaní o vládnom návrhu novely Zákonníka práce, to je tlač 1212 a o návrhu poslancov Mihála a Kiššovej na vydanie novely Zákonníka práce, to je tlač 1175. Pán minister práce, sociálnych vecí a rodiny je prítomný. Tak isto pán spravodajca Viliam Jasaň. Do rozpravy sú ešte písomne prihlásení poslanci Viliam Novotný, Jozef Mihál a Miroslav Kadúc. Nech sa páči, teraz nasleduje Viliam Novotný. (Pokračovanie v rokovaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1212 a o návrhu poslancov Národnej rady Slovenskej republiky Jozefa Mihála a Jany Kiššovej na vydanie Zákonníka práce , tlač 1175.)
Bugár, Béla, podpredseda NR SR (2011-07-01):
Pán poslanec Podmanický.
Kerekréti, Ján, poslanec NR SR (2022-03-22):
Ja budem veľmi stručný. Ďakujem pekne za slovo. Pán minister, ak docentom a profesorom nepridáme na plate, ak profesor 60-70-ročný dostane tisíc eur a zarobí menej ako moji synovia na brigáde, tak takto nezískame docentov a profesorov určite, takže... a ešte manželka si platila aj za docentúru, aj za profesúru, ako keby to bolo jej nejaké hobby, a nie potreba školy, takže prosím, v tomto smere pokúste sa urobiť zlepšenie, lebo ináč budeme rušiť ďalšie a ďalšie odbory, pretože nebudeme mať profesorov a docentov. Nemá kto ručiť a byť garantom tých štúdií. Ďakujem.
Zmajkovičová, Renáta, podpredsedníčka NR SR (2014-02-13):
V rozprave vystúpi podpredseda Národnej rady Ján Figeľ. Nech sa páči, pán podpredseda.
Bugár, Béla, podpredseda NR SR (2010-09-08):
Pán poslanec Matovič.
Gröhling, Branislav, minister školstva, vedy, výskumu a športu SR (2020-03-24):
Ak dovolíte, pán Kuffa, budem vám odpovedať, lebo chcem byť seriózny voči vám. Práveže chránime mladých ľudí tým, že ja som ani neoponoval včera ústrednému krízovému štábu. A môžem vám povedať, že keď som išiel dnes na tlačovku, tak som si nevedel predstaviť, ako rodičia prijmú to, keď im povieme, že ich deti budú doma možno až do septembra, keď do toho rátate prázdniny. Nebolo mi to jedno. A môžem vám povedať, že keď som telefonoval aj so svojou rodinou, tak moja sestra mi veľmi šťavnato odpovedala, že čo si o tom myslí a ako bude musieť riešiť svoju situáciu. Takže práve týmto ich chránime, aj napriek tomu sme išli do toho. Vy ste vyslovili, že majú prázdniny. Tie prázdniny nemajú. To vzdelávanie naozaj pokračuje ďalej. Možno nie je prezenčné, je distančnou formou, ale snažili sme sa od zajtra sfunkčniť jeden portál, Učíme na diaľku, kde je viac ako sto rôznych webinárov na jednom mieste, rôznych online hodín, kde môžu ísť učitelia alebo rodičia. Dokonca sme oslovili jednotlivé subjekty, aby keď ich doteraz dávali za finančný poplatok, tak do odstránenia všetkých týchto problémov, ktoré máme, budú všetky tieto portály zadarmo. Telefonoval som generálnemu riaditeľovi Slovenskej televízie alebo RTVS, aby Slovenská televízia na druhom kanáli vysielala vzdelávanie pre mladých ľudí od budúceho týždňa. Teraz je to zatiaľ iba 40 minút, ale od budúceho týždňa, pondelku to bude až 100 minút denne, kde budú, kde sa budú nejakým spôsobom replikovať hodiny, ktoré sa využívajú v školách, aby sme mohli fungovať. A snažíme sa aspoň za tých 36 hodín, čo som nastúpil do úradu, urobiť naozaj veľmi veľa. A beriem to pozitívne, že aj keď školstvo nebolo pripravené na online vzdelávanie a možno, keby sme ho chceli nejakým spôsobom sfunkčniť, tak nám to bude trvať možno niekoľko mesiacov, tak ja si myslím, že teraz, keďže nás tlačí čas, tak dokážeme to sfunkčniť za niekoľko týždňov. Takže to beriem pozitívne. A ak ste spomenuli, čo sa týka mladých ľudí a nejaké ovplyvňovanie ich pre mňa aj súkromného života po vyučovaní. Ak dovolíte, tak škola naozaj vychováva. Ale podľa mňa jediný, kto najviac vychováva a vštepuje všetko mladým ľuďom, je rodina. A pokiaľ budeme mať zdravú rodinu – a nech tá rodina je vaša alebo rodina, ako má pán predseda, alebo rodina ako ja – a bude založená na tom, že budete mať lásku v tej rodine, tak taká rodina bude vychovávať mladých ľudí a nebudeme musieť robiť ako vláda nejaké opatrenie. Ďakujem. (Potlesk.)
Sulík, Richard, predseda NR SR (2010-12-15):
Prosím, hlasujte teraz. (Hlasovanie.) Prítomných 142 poslancov, hlasovalo 79 za, 0 proti, 63 sa zdržalo. Tento návrh bol schválený. Schválili sme uznesenie Národnej rady k návrhu doplnku č. 1 k návrhu na použitie majetku fondu v roku 2010 a k návrhu na použitie majetku fondu v roku 2011. Prosím, uveďte ďalšie hlasovanie o návrhu rozpočtu nákladov na činnosť Fondu národného majetku Slovenskej republiky na roky 2011 až 2013 , tlač 136.
Heger, Eduard, poslanec NR SR (2016-09-21):
Ďakujem. Ja tiež veľmi vítam tento zákon, myslím si, že práve tá filozofia toho zákona je úplne správna, pretože je až nemysliteľné alebo poškodzujúce veľmi, keď človek, ktorému spôsobia nehodu, teraz si to musí dať opraviť a naozaj tratí na tom. Čiže ja veľmi vítam, že sa niekto nad tým zamyslel a prišiel s takýmto návrhom a dáva vlastne veci do takého spravodlivého pomeru, aby ľudia naozaj dostali odškodnenie, ktoré im prináleží, pretože oni si to sami nespôsobili a prečo by mali na to doplácať, že niekto im urobí škodu, a byť takto poškodzovaní. Takže super, vítam to a určite moja podpora. Vďaka.
P. Hrušovský, predseda NR SR: (2005-03-16):
K. Ondriaš, poslanec: ... zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Novela zákona upravuje sadzbu dane, pri liekoch na 6 % zo základu dane a pri zdravotníckych pomôckach je sadzba dane 10 % zo základu dane. Odôvodnenie: Od 1. 1. 2004 v Slovenskej republiky platí rovná daň z pridanej hodnoty 19 % zo základu dane. Táto daň a trhový princíp poskytovania zdravotníckej starostlivosti vrátane liekov a zdravotníckych pomôcok má negatívny dopad na sociálne slabé vrstvy občanov, najmä dôchodcov, čo nie je v súlade s čl. 55 ods. 1 Ústavy Slovenskej republiky, ktorý hovorí, že hospodárstvo Slovenskej republiky sa zakladá na princípoch sociálne a ekologicky orientovanej trhovej ekonomiky. Preto navrhujem, aby ste podporili môj návrh novely zákona. Ďakujem za pozornosť.
Paška, Pavol, predseda NR SR (2013-05-30):
(Hlasovanie.) 135 prítomných, 28 za, 21 proti, 85 sa zdržalo, 1 nehlasoval. Ani tento návrh sme neschválili a nebudeme pokračovať ďalej v rokovaní. Dámy a páni, odhlasovali sme tri prerokované body. Návštevu na balkóne stále nemáme. Cez to všetko ich, samozrejme, vítame v Národnej rade. Krátka prestávka do 11.10 a budeme pokračovať v rokovaní. Takže prišli naši priatelia z rozpočtového výboru, vitajte. (Potlesk.) Takže krátka prestávka, budeme pokračovať 11.10. Aha, ešte pán predseda Fecko.
Sabo, Michal, poslanec NR SR (2023-12-12):
Ďakujem za slovo. Povedali ste, pán minister, ako veľmi je Slovensko plynofikované. Áno, je a ja sa pýtam, že prečo je tomu tak. Je super rozprávať sám pre seba (povedané so smiechom), to je magické. No dobre, tak pre všetkých ostatných. O klimatickej zmene, o obnoviteľných zdrojoch energie, o tom, že potrebujeme meniť na Slovensku energetický mix, o tom všetkom sme sa predsa nedozvedeli z noci do rána, to je témou už cez tri desaťročia. To nie je nejaký vrtoch tu a teraz. Súhlasil pán minister so mnou, že zatepľovanie a výmena okien a tepelné čerpadlá, že to všetko je potrebné, že to musíme robiť. Ja sa z toho teším, že súhlasí, to všetko sa ale húfne mohlo diať počas predchádzajúcich troch vlád SMER-u predsa, tam neboli žiadne nejaké veľké bariéry, aby sa to nemohlo diať. Slovensko je dnes premiantom vo výrobe tepelných čerpadiel, v inštaláciach sme na samom chvoste. Nie teraz, ale dlhodobo. A ospravedlňte ma, pokojne ma aj opravte, keď vám krivdím, ale ja som teda od predstaviteľov koalície doteraz nikdy ani raz nepočul, že čo chcete robiť pre podporu vzniku energetických komunít, ako chcete odstraňovať všetky prekážky, ktoré stoja v ceste, aby sa viacej na Slovensku využívali obnoviteľné zdroje energie. Nie je mi známe, čo chcete robiť preto, aby sa znižovala energetická chudoba, o ktorej som hovoril vo svojom vystúpení. Neviem, čo chcete robiť s bioodpadom, či chcete podporovať bioplynky, bioodpady, pretože aj to je cesta, ako znižovať spotrebu plynu a zas nie je to raketová veda. No a ešte jedna malá poznámka k tomu, ste spomínali teda tie vlaky, cez víkend na mňa vyskočil článok o tom, že železničiarom chýba miliarda eur na zanedbané opravy, údržbu a keď sa tento investičný dlh nezačne riešiť, tak do desať rokov hrozí podľa analytika, úplne bude na programe dňa debata o uzatvorení polovice tratí, takže jedna miliarda čaká.
S. Janiš, poslanec: (2007-02-07):
Minule sme tu mali veľkú debatu, pani kolegyňa, presne nad pozmeňujúcim návrhom, kde ste jedným veľkým pozmeňujúcim návrhom zmenili ten sociálny zákon, na základe ktorého ste v priebehu 2 dní vymenili komplet všetkých bez výberového konania, dosadili ste si svojich straníckych nominantov do sociálnych poisťovní. Veľa kriku tu bolo, čo ste považovali za výnimku niečo, čo treba urýchlene urobiť. My tu zavádzame dnes jeden obrovský veľký precedens. Na základe toho, že nejaký úrad nestíha, tak mu zmeňme zákon. A robíte to v jednom zákone o reklame pri dvoch úradoch. Pri daňovom úrade, lebo nestíha, a pri úrade pre verejné obstarávanie, lebo tiež nestíhal. Rok mal na to, aby od 1. januára zabezpečil určitý proces obstarávania, no nestihol, no tak mu zrušme zákon, lebo úrad nestíha. A aby to veľmi nekričalo, tak to urobme tak, že to urobíme v pléne cez „pozmeňovák“ tuto 5 minút pred hlasovaním, obídeme celý legislatívny proces. Prečo sa vyhýbate normálne vecnej, odbornej, fundovanej diskusii? Prečo to robíte takto poza bučky? Čoho sa bojíte?
Huba, Mikuláš, poslanec NR SR (2012-09-27):
Ďakujem pekne za slovo. Moje výhrady k spôsobu predloženia i k obsahu tohto zákona sú veľmi podobné tomu, čo tu povedal môj predrečník. Nie som celkom uzrozumený s tým návrhom dať absolútnu právomoc primátorovi nielen navrhovať, ale aj určovať, kto bude jeho námestníkom. Považujem to za značne diskutabilné. Pán Osuský spomenul tú analógiu s akademickou obcou, ja by som ani nechodil tak ďaleko, môžeme zostať v tejto sále, keď si spomenieme, ako sa volia podpredsedovia Národnej rady, tiež sú volení plénom v tajných voľbách, čiže ak mestské zastupiteľstvo nazývame mestským parlamentom, tak možno táto analógia by bola veľmi priliehavá. A taktiež to nie je prejav nejakej moje antipatie k súčasnému primátorovi, naše korektné vzťahy trvajú dlhé roky od čias, keď sme boli tu kolegami v prvom slobodne volenom parlamente a jeho predsedníctve, a taktiež uznávam mnohé pozitívne veci, ktoré za ten pomerne krátky čas vo svojej funkcii presadil a dosiahol. Napriek tomu si nemyslím, že treba posilňovať jeho právomoc, myslím si, že tá primátorská právomoc, ako tu bolo povedané, je dosť silná. Nakoniec, keď plačeme nad tým, čo spôsobil za svojho pontifikátu predchádzajúci primátor, tak vybavovať primátorov, a teraz to neberte osobne, takýmito zvýšenými právomocami je aj vo svetle toho nie slávneho predchádzajúceho obdobia dvojnásobným rizikom. Takže z toho dôvodu tento návrh nemôžem podporiť. Ďakujem.
B. Bugár, podpredseda NR SR: (2004-09-08):
Podľa schváleného programu pristúpime k prvému čítaniu o návrhu poslanca Národnej rady Slovenskej republiky Pavla Pašku na vydanie zákona o zdravotnom poistení a zdravotných poisťovniach . Návrh zákona ste dostali ako tlač 824. Návrh na jeho pridelenie výborom máte v tlači pod č. 828. Teraz dávam slovo navrhovateľovi pánovi poslancovi Paškovi. Nech sa páči.
Tabák, Romana, poslankyňa NR SR (2022-09-23):
Ďakujem za slovo. Ja by som chcela dať len do pozornosti, že naši milí židovskí spoluobčania oslavujú nový židovský rok Roš Hašana. Prajeme vám šťastný nový rok plný zdravia. Šana tova.
Zmajkovičová, Renáta, podpredsedníčka NR SR (2014-06-11):
Pani poslankyňa Horváthová s reakciou.
Hraško, Igor, poslanec NR SR (2015-02-04):
Pani predsedajúca, pán minister, vážený kolega Susko, tie vaše poúčania si môžete strčiť, viete kam a odložte si ich pre vašich kolegov. Ja si vyprosím, aby ste vy mňa tuná poúčali o niektorých veciach, ku ktorým absolútne nemáte ani právo, ani nič, pretože sú to len primitivizmy a chcem sa opýtať, to vaše zdôvodnenie ku tomu môjmu odporu, ste si písali sám, alebo vám to písal nejaký iný tajtrlík? Viete, lebo to je čistý primitivizmus. (Prerušenie vystúpenia predsedajúcou.)
Gibalová, Monika, poslankyňa NR SR (2012-09-26):
Ďakujem veľmi pekne. Pán poslanec, vystihli ste to vo svojom vystúpení a veľmi zrozumiteľne ste poukazovali na tie negatívne javy. Ani ja neverím, že normálny slovenský priemerný človek je taký, aký vzor sa mu predstavuje v tých perfídnych, patologických programoch. Ale nejde len o vzor. Som presvedčená, že toto vnímanie, nasávanie týchto obrazov a programov spúšťa istý patologický proces, pričom sa interiorizuje, teda zvnútorňuje ten model správania do takej miery, že nielenže sa stane vzorom, ale že dlhodobým pozeraním takýchto programov sa ten človek stotožňuje s takým správaním do takej miery, že sa to postupne začne stávať normou správania. A toto považujem za ten nebezpečný prvok toho celého. Len by som tu chcela ešte pripomenúť, že ja by som do tejto kategórie neposúvala iba deti, tie sú tam, samozrejme, v prvom rade. Ale to platí aj pre nás dospelých, pretože to otupuje aj naše nastavenie istého štandardu vnímania aj morálky, aj mravnosti, a preto ja osobne veľmi vítam takúto iniciatívu pani poslankyne Žitňanskej. Ja aj klub KDH to podporíme a prihováram sa, aby aj ostatní poslanci podporili a všetci poslanci podporili tento návrh zákona.
V. Veteška, podpredseda NR SR: (2007-01-31):
Najskôr budeme hlasovať o návrhoch zo spoločnej správy a potom o pozmeňujúcich návrhoch z rozpravy. Dobre? A vzhľadom na to, že bola taká diskusia, prosím, zaujmite miesto pre navrhovateľov a zostaňte na mieste a, pán Lukša, predložte návrhy na hlasovanie. Upozorňujem, že najskôr budeme hlasovať o návrhoch zo spoločnej správy výborov, potom prípadne o pozmeňujúcich a doplňujúcich návrhoch. Nech sa páči, pán poslanec.
Kyselica, Lukáš, poslanec NR SR (2023-03-21):
Ďakujem veľmi pekne. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2023-12-18):
S reakciou na faktické pán poslanec Valášek.
Mihál, Jozef, poslanec NR SR (2014-11-10):
Aha, ide to. Ďakujem za slovo. Pán poslanec Blaha, na čo boli dobré tieto rečičky? Vám nestačilo, čo vám pred chvíľkou povedal pán poslanec Lipšic, ako odkryl to prepojenie medzi firmou Medical Group a Pentou, že sídlia na rovnakej adrese v daňovom raji v Belize? To vám nestačí? Vy tu budete niečo rozprávať o slušnej ľavici?! Tak ja by som vám rád pripomenul, že ak sa niekto považuje za slušnú ľavicu, tak by nemal kradnúť. Ak sa niekto považuje za slušného ľavicového politika, tak by nemal byť skrytý majiteľ schránkovej firmy niekde v daňovom raji. Ak sa považujete za slušného človeka, tak nekryte zlodejov, podvodníkov a organizované zločinecké skupiny. Ak hovoríte, že s nami súhlasíte, že to bola rozkrádačka, tak potom aj s nami hlasujte za odvolanie tých, ktorí sú skutočne zodpovední za túto rozkrádačku. A viete, koho tým myslím. Tých dvoch kráľov, nie tie dve dámy, ktoré ste obetovali. A hrdinsky tu teraz o tom ešte aj vy rozprávate, ako ich premiér, hrdina, zbabelý hrdina odvolal. Vy tu budete niečo rozprávať o podpore mladých ľudí, mladých rodín, že ste im umožnili bicyklovať zadarmo? Pozrite sa, čo ste spravili pre mladé rodiny! Nezvyšujete im daňový bonus, nezvyšuje im prídavky na deti, nezvyšujete im rodičovské príspevky. Zobrali ste im výhody na manželku, daňové. Jediné, čo minister Richter pre mladé rodiny urobil, je to, že zaviedol nové tlačivo, ktoré musia vypĺňať, keď ich dieťa má tri roky. Pozrite si, čo ste spravili pre mladé rodiny. Figu borovú!!!
Kollár, Jozef, poslanec NR SR (2010-12-16):
Ďakujem pekne, pán predsedajúci. No tým poslancom SaS, ktorý bol v televíznom dueli s pánom poslancom Kaliňákom, som bol ja, takže ste ma mohli zrovna už aj menovať. Ja viem, že vám je to nepríjemné, pán Kaliňák, pretože práve takmer všetko z kapitoly Verejné financie volebného programu SaS sa realizuje. A teraz budem konkrétny. Je tam zapísaná konsolidácia verejných financií. Minulý týždeň, ak ste si nevšimli, pán poslanec, bol schválený zákon o štátnom rozpočte na rok 2011, ktorý práve smeruje ku konsolidácii verejných financií. Je tam zapísané úsilie v strednodobom horizonte vyrovnať štátny rozpočet, priamo táto veta je zapísaná explicitne v programovom vyhlásení vlády, ktorý ste, predpokladám, nečítali. Je tam zapísaná reforma Paktu stability a rastu. Práve v týchto dňoch rokuje premiérka Radičová na samite v Bruseli o tom, že sa pravdepodobne otvorí Lisabonská zmluva, že sa zakomponuje mechanizmus riadeného bankrotu krajín, že budú zohľadnené náklady na dôchodkovú reformu pri hodnotení konsolidácie verejných financií. Čiže opäť si to môžte odškrtnúť, realizuje sa. No a nakoniec sme komunikovali s našimi voličmi pred voľbami, odmietnutie pôžičky Grécku, čo asi uniklo vašej pozornosti, ale stalo sa to skutočnosťou na jednej úplne z prvých schôdzí tohto volebného obdobia v Národnej rade. Takže chápem, že ste frustrovaný, pán poslanec Kaliňák, lebo takmer všetko z programu, konkrétne z časti Verejné financie programu SaS sa realizuje. Ale dozvedel som sa vo vašom televíznom vystúpení v dueli, v ktorom sme boli spolu, ešte niečo iné, čo bolo pre mňa úplnou novinkou, že pán bývalý premiér, pán Fico, si nevšimol 17. november, lebo letel na služobnú pracovnú cestu do Spojených štátov amerických. Ponechám na ctenú snemovňu, nech si každý urobí obraz o tom, kto 17. novembra, keď tu vládol ešte stále Jakešov režim, vysielal a rozhodoval o vysielaní ľudí do Spojených štátov amerických. Ďakujem. (Potlesk.)
Pročko, Jozef, poslanec NR SR (2023-12-15):
No tak vieš, toto je dôvod, prečo z nás robia psychopatov a bláznov, pretože oni musia nejako umlčať pravdu. Oni musia nejako ukázať tým svojim voličom, že nenáviďte ich. Pozrite, veď to sú blázni, tí nehovoria pravdu. Spytoval si sa, dal si rečnícku otázku, že čo hovoria doma poslancom rodinní príslušníci. No, ja neviem, čo im hovoria, ale v denníku plus sa písalo, že napríklad Robert Fico s družkou, právnou čakateľkou na prokuratúre, žije v byte poslanca Muňka, ktorého rodina za vlád SMER-u získavala štátne zákazky. Ja, moja rodina počas tri a pol roka nezískala ani cent, ani jeden cent, a preto ste tam, preto, preto podporujete toho Fica. Ale hovoril si o ich duši, o ich morálke, ja neviem, Roman, ty si nepočul tie nahrávky? Ty si to nepočul? Ty si nepočul nahrávku Počiatek-Trnka? Ak si to počul, ako tam môžeš sedieť? Ja ťa poznám, ale ako tam môžeš sedieť, keď si to počul. Za tvojím chrbtom, v úvode ho spomínal, sedí obvinený z korupcie človek. Ty mu veríš, že, že nedal úplatok? Ty mu veríš, že nedrancoval slovenské lesy? Že nekradol, že tu nerobil, že tu nám drevo nerozvážal? Ty mu veríš? Ty mu veríš? A v tej nahrávke, v tej nahrávke, Roman, Kaliňák rozpráva o tom, že sa vytvorí, že urobia zákon, v ktorom napíšu, že musíme potrestať všetkých. To sa bude diať. Roman, toto je to, čo, čo aj, aj mňa nieže trápi, ale mi je z toho strašne ľúto, že naozaj tí ľudia nemajú svedomie. Gašpar, to je naozaj, ja, ja len toľko poviem, že tohoto mi je strašne ľúto a to, čo si povedal, ak sa, ak na toto nebudú reflektovať, tak potom...(Prerušenie vystúpenia časomerom.)
Paška, Pavol, predseda NR SR (2013-10-24):
Pán poslanec Viskupič.
P. Paška, predseda NR SR: (2009-09-08):
(Hlasovanie.) 139 prítomných, 78 za, 1 proti, 60 sa zdržalo. Návrh sme postúpili do druhého čítania.
Hrnčiar, Andrej, podpredseda NR SR (2016-04-21):
Ďalším poslancom prihláseným do rozpravy je pán poslanec Heger. Nech sa páči.
Bagačka, Michal, poslanec NR SR (2015-01-28):
Ďakujem. Pán predseda, dajte hlasovať o pripomienkach 2 až 5 s odporúčaním gestorského výboru neschváliť.
Hort, Milan, podpredseda NR SR (2010-08-11):
Ďakujem. A teraz prosím spoločnú spravodajkyňu z výboru pre financie a rozpočet pani poslankyňu Zuzanu Aštaryovú, aby informovala Národnú radu o výsledku rokovania výborov o tomto návrhu vlády. Pani spravodajkyňa, nech sa páči.
Suja, Miroslav, poslanec NR SR (2022-12-06):
Ďakujem za slovo, pán predsedajúci. Ja by som sa chcel pána poslanca Dostála spýtať, že čo je zaujímavý spôsob používania § 363 podľa neho, že čo je zaujímavý, čo neni zaujímavý, čo je možné, čiže nech to vysvetlí. A keď sa to týka § 363, alebo keď sa týkajú § 363 dôležité prí... oné, prípady alebo osoby, tak sa nemôže použiť, aj keby bolo jeho použitie oprávnené? Lebo z toho vášho vystúpenia mi to tak pripadá, že je všetko v poriadku, § 363 sa nepoužíva viac ako inokedy, ale používa sa v dôležitých prípadoch a pri osobách. Takže keď je aj, alebo keby bolo aj toto opodstatnené, toto použitie, tak sa to nemá robiť? Toto vyčítate generálnemu prokurátorovi, pán poslanec Dostál?
Kučera, Karol, poslanec NR SR (2023-06-28):
Ďakujem. Pre záznam by som chcel dať do pozornosti, že hlasovanie č. 259 ma nezaregistrovalo, keď som bol spravodajca. Chcel som byť proti, hlasovanie č. 259.
M. Mamojka, poslanec: (2010-02-02):
Konštatujem, že uvedený návrh spĺňa z formálnoprávnej stránky všetky náležitosti uvedené v ustanoveniach § 67 a 68 zákona o rokovacom poriadku, ako aj legislatívnych pravidlách. Zo znenia vládneho návrhu zákona je zrejmý účel navrhovanej úpravy. Dôvodová správa uvádza, že vládny návrh zákona je v súlade s ústavou, zákonmi, medzinárodnými zmluvami, ktorými je Slovenská republika viazaná, ako aj s právom Európskej únie. Nebude mať nároky na verejné financie, ekonomický ani environmentálny vplyv, ako bolo konštatované, vplyv na zamestnanosť a podnikateľské prostredie. Pripojená doložka zlučiteľnosti vládneho návrhu zákona s právom Európskych spoločenstiev a právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev, je upravená v primárnom a sekundárnom práve Európskej únie a obsiahnutá v judikatúre Súdneho dvora Európskych spoločenstiev a Súdu prvého stupňa Európskych spoločenstiev. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutiami predsedu Národnej rady Slovenskej republiky č. 1457 z 18. januára 2010 a č. 1516 z 27. januára 2010 a podľa § 71 rokovacieho  poriadku navrhujem, aby vládny návrh zákona prerokovali jednak Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby predmetný vládny návrh zákona prerokovali v druhom čítaní výbory do 30 dní a gestorský výbor do 31 dní odo dňa jeho pridelenia. Otvorte rozpravu, pán podpredseda.
Hort, Milan, podpredseda NR SR (2011-02-03):
Ďakujem. Ďakujem aj pánovi ministrovi za vyčerpávajúcu odpoveď. Tretia otázka v poradí medzi vylosovaným je otázka opäť od pána poslanca Dušana Jarjabka a opäť smeruje na ministra kultúry Slovenskej republiky pána Daniela Krajcera. Otázka znie: „Pán minister, aké sú zámery ministerstva, pokiaľ ide o technické pamiatky? V Prahe nedávno sprístupnili veľkoryso vybudované nové výstavné centrum Národného technického múzea. Dočká sa niečoho podobného aj Slovensko?“ Pán minister, nech sa páči.
Zmajkovičová, Renáta, podpredsedníčka NR SR (2012-05-03):
S reakciou na vystúpenie, pán poslanec Lebocký.
Jurinová, Erika, podpredsedníčka NR SR (2015-05-26):
S reakciou na vaše vystúpenie je prihlásený jeden pán poslanec. Uzatváram možnosť prihlásiť sa s faktickou. Nech sa páči, pán poslanec Chren.
Pellegrini, Peter, predseda NR SR (2015-09-30):
Prezentujme sa a hlasujme o pozmeňujúceho návrhu pána poslanca Lukšu. (Hlasovanie.) Prítomných 134 poslancov, za hlasovalo 79 poslancov, proti boli 9, zdržalo sa 44 poslancov, nehlasovali 2. Tento pozmeňujúci návrh sme schválili.
Válek, Igor, poslanec NR SR (2023-12-08):
Vážený pán predsedajúci, kolegyne, kolegovia, dovoľte, aby som ako určený spravodajca predniesol spoločnú správu výborov Národnej rady o výsledku prerokovania návrhu zákona o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, tlač 95, vo výboroch Národnej rady v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením č. 52 zo 7. decembra 2023 pridelila návrh zákona o dorovnácej dani, tlač 95, prostredníctvom skráteného legislatívneho konania týmto výborom Národnej rady: výboru pre financie a rozpočet, ústavnoprávnemu výboru a výboru pre hospodárske záležitosti. Určila zároveň ako gestorský výbor výbor pre financie a rozpočet a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. K predmetnému vládnemu návrhu zákona zaujali výbory Národnej rady toto stanovisko: odporúčanie pre Národnú radu návrh schváliť – výbor pre financie a rozpočet, ústavnoprávny výbor a výbor pre hospodárske záležitosti. Z uznesenia výboru Národnej rady Slovenskej republiky uvedeného pod bodom III tejto spoločnej správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade Slovenskej republiky predmetný návrh zákona schváliť. Spoločná správa výborov, tlač 95a, bola schválená uznesením gestorského výboru č. 26 zo 7. decembra 2023. Týmto uznesením ma výbor zároveň poveril, aby som na schôdzi Národnej rady predkladal návrhy v zmysle príslušných ustanovení zákona o rokovacom poriadku. Ďakujem, pán podpredseda, otvorte, prosím, rozpravu.
Danko, Andrej, podpredseda NR SR (2024-09-11):
Ďakujem. Na vystúpenie pána poslanca dve faktické. Poslanec Dubovický. Teda tri faktické. Pán poslanec Dubovický.
Dostál, Ondrej, poslanec NR SR (2017-12-21):
Pán poslanec Mihál, veľmi správne ste upozornili na tie 13. a 14. platy, na to, že dnes, ak koalícia prelomí veto pána prezidenta, tak jednu úľavu, jednu nesystémovú výnimku zrušíme, aby sme v priebehu budúceho roka ďalšiu úľavu, ďalšiu nesystémovú výnimku mohli zaviesť. Ale zasa uznajme koalícii, že 13. a 14. plat znie marketingovo oveľa lepšie ako akási odpočítateľná položka a určite sa to bude aj lepšie predávať. Pokiaľ ide o predkladanie pozmeňujúcich návrhov poslancami, tak ešte raz môžem zopakovať, lebo zaznelo to aj vo vašom príspevku, dôležitá je jednak závažnosť tých, tých pozmeňujúcich návrhov, ale dôležité je aj to, či v pozmeňujúcom návrhom ide o uplatnenie názoru poslanca, ktorý chce niečo doplniť, ktorý chce niečo zmeniť na tom návrhu, a to je úplne v poriadku, alebo ide o návrh, ktorý de facto pochádza z ministerstva, ktoré takýmto spôsobom obchádza normálny legislatívny proces, vyhýba sa medzirezortnému pripomienkovému konaniu, vyhýba sa tomu, aby sa o návrhu, ktorý chce presadiť, hovorilo už po tom, ako je podaný do parlamentu, aby sa o ňom diskutovalo na pôde parlamentu v prvom čítaní, aby v druhom čítaní na pôde výborov sa mohli už k samotnému návrhu, nie k pozmeňujúcemu návrhu, vyjadrovať poslanci. A nech mi nikto nehovorí, že toto je len nejaká individuálna iniciatíva poslanca, ktorý si tak zmyslel v noci a ráno predloží návrh a mirnix-dirnix 100 mil. hore-dole.
Blanár, Juraj, podpredseda NR SR (2021-07-02):
Ďalší s faktickou poznámkou, pán poslanec Filip Kuffa.
S. Janiš, poslanec: (2007-01-30):
Nami navrhovaná kandidátka sa venovala danej problematike už na úvod svojej profesionálnej kariéry ako vysokoškolský pedagóg. Tu si vypestovala blízky vzťah k potrebám ľudí, najmä k ich sociálnym právam, ale i povinnostiam. Predovšetkým záujmy bežných ľudí mala na pamäti, keď pracovala v legislatíve, či v kancelárii Úradu vlády, alebo v Kancelárii Národnej rady, ale hlavne teraz ako riaditeľka Národného strediska ľudských práv. Ochrane ľudských práv sa priamo venovala aj ako ústavná sudkyňa v rokoch 1993 až 2000. K porušovaniu ľudských práv vrátane práv dieťaťa, ako aj k naliehavým spoločenským témam v tejto oblasti sa aktívne vyjadrovala v médiách, či už doma, alebo v zahraničí, a aj vo svojej bohatej publikačnej činnosti. Pani Dr. Mrázová chce nadviazať na svoju úspešnú a aktívnu doterajšiu prácu, ktorá je dobre hodnotená doma i smerom k zahraničiu. Bude aktívne a iniciatívne využívať všetky právomoci, ktoré verejný ochranca práv v súčasnosti má, a uviesť do praxe, do reálnej praxe najmä tie, ktoré nadobudol v ostatných rokoch, osobitne právo podávať na Ústavný súd návrhy vo veci súladu právnych predpisov s ústavou. Jedným z jej cieľov je zefektívniť a zviditeľniť prácu verejného ochrancu práv v regiónoch, priblížiť práva občanov priamo v regiónoch, a to aj postupným budovaním stálych regionálnych pracovísk, pretože súčasná forma výjazdových poradenských dní vo vybraných mestách Slovenska nie je v poskytovaní ochrany práv dostatočná. Jednoducho zdynamizovať prácu verejného ochrancu a priblížiť ju občanom. V tomto smere zužitkuje všetky skúsenosti zo súčasného pôsobenia v Stredisku ľudských práv, aby ľudia poznali možnosti svojej ochrany, čím sa zníži dnes veľký počet odložených, nevyriešených podnetov adresovaných verejnému ochrancovi. Vážené panie poslankyne, páni poslanci, dovoľujem si uchádzať sa o vašu priazeň a dôveru pre našu kandidátku a aj preto, že pani Dr. Mrázová dlhodobým pôsobením v oblasti ľudských práv a aktívnou pracovnou činnosťou pri ochrane, ale aj formou publikačnej i prednáškovej činnosti preukázala, že má schopnosti, skúsenosti i morálne vlastnosti, ktoré dávajú záruku, že verejného ochrancu práv bude riadne a zodpovedne vykonávať. Ďakujem vám.
J. Budaj, poslanec: (2001-12-04):
M. Andel, podpredseda NR SR: Prosím vás pekne, vypnite si ten telefón, však toto je skutočne neuveriteľné, čo sa v tejto rokovacej miestnosti robí. Neustále, prepáčte pán kolega...
Gibalová, Monika, poslankyňa NR SR (2013-05-17):
Ďakujem veľmi pekne. Pán predseda, chcem požiadať, aby sme bod č. 42 prerokovali v priebehu budúceho týždňa. Z dôvodu, že niektoré ustanovenia majú priamy súvis so zákonom o konaní pred Ústavným súdom, ktorý sme prijali v skrátenom legislatívnom konaní a ktorý podpíše pán prezident až dnes.
Laššáková, Jana, podpredsedníčka NR SR (2014-11-09):
Nech sa páči, pán poslanec Bugár, máte slovo.
Laššáková, Jana, podpredsedníčka NR SR (2014-05-27):
Nech sa páči, pani poslankyňa.
Blanár, Juraj, podpredseda NR SR (2022-12-05):
Ďakujem, pán spravodajca. Teraz udeľujem slovo, pardon, pán navrhovateľ. Teraz udeľujem slovo pánovi spravodajcovi, ktorého určil výbor pre financie a rozpočet, aby informoval Národnú radu Slovenskej republiky o výsledku rokovaní vo výboroch a rovnako aby odôvodnil návrh a stanovisko gestorského výbor. Nech sa páči.
Bugár, Béla, podpredseda NR SR (2010-12-03):
Pani poslankyňa Vaľová.
Laššáková, Jana, doterajšia podpredsedníčka NR SR (2016-03-23):
Pán poslanec Dušan Muňko.
B. Bugár, podpredseda NR SR: (2004-09-22):
Takže bol podaný procedurálny návrh, nech sa páči, prezentujme sa a hlasujme o tom, aby sme pokračovali v hlasovaní. Ešte máme 1 návrh ohľadne tohto balíka zdravotníckych reforiem, aby sme to odhlasovali dnes ešte teraz po 12.00 hodine. (Hlasovanie.) Prítomných 141 poslancov, za návrh 85, proti 36, zdržalo sa 19, nehlasoval 1. Návrh sme schválili. Takže, pani poslankyňa Majdová, pristúpime teraz k hlasovaniu o vládnom návrhu zákona o záchrannej zdravotnej službe a o zmene a doplnení niektorých zákonov (tlač 637). Nech sa páči. M. Majdová, poslankyňa: Ďakujem. V rozprave k tomuto návrhu zákona vystúpili traja páni poslanci, z toho len jeden, pán poslanec Krajči, predložil pozmeňujúci návrh. A spoločná správa obsahuje sedem pozmeňujúcich návrhov. Preto vás prosím, pán predsedajúci, nechajte hlasovať najprv o siedmich bodoch zo spoločnej správy...
Krajčír, Ľuboš, poslanec NR SR (2021-02-05):
Pán kolega, úvodom vášho vystúpenia ste povedali, že zopakujete tu mnohé veci, ktoré už tu boli povedané, a to z toho dôvodu, že sa vám zdá, že sme tu ako malé deti. Tak ja si dovolím tiež zopakovať presne tú istú faktickú poznámku, ktorú som dal pánovi Blahovi. Kde ste bol vtedy ako veľký bojovník, pán Schlosár, keď tu bol ako špeciálny prokurátor pán Kováčik, ktorý zo 61 spisov nula žalôb podal? Kde ste bol vtedy, keď 10-tisíc euro mal pri sebe, chcel kupovať údajne lúku? Zhodou okolností momentálne vtedy peniaze mu požičal jeho ka... alebo resp. požičané peniaze mu vracal jeho kamarát. Kde ste bol vtedy, keď vyšla nahrávka ako Počiatek žiada krytie v kauze Tipos od pána Trnku? Predpokladám spolužiaka pána Fica. Kde ste bol vtedy, keď Čižnár hovoril o tom, ako rozpúta peklo, a naozaj peklo robil iba slušným ľuďom, ktorí sa nevedeli domôcť spravodlivosti? Kde ste bol vtedy? Alebo kde ste bol vtedy, keď sa tu mala ísť zmeniť ústava pomaly, keď pán Fico chcel kandidovať na ústavného sudcu? Pán Schlosár, ja som vás nikde nezachytil, že by ste niekde vtedy proti tomu bojoval. Tak nebuďte farizejom!
Zmajkovičová, Renáta, podpredsedníčka NR SR (2012-08-07):
Pán poslanec, preruším vás, teraz vyhlasujem prestávku na 15 minút.
Laššáková, Jana, podpredsedníčka NR SR (2013-03-13):
Pani ministerka, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Jozefovi Ježíkovi. Nech sa páči, pán spravodajca.
Bugár, Béla, podpredseda NR SR (2011-03-23):
Na vystúpenie pána poslanca s faktickými poznámkami šiesti páni poslanci. Končím možnosť sa prihlásiť do faktických poznámok. Pán poslanec Poliačik.
Ďurovčík, Emil, poslanec NR SR (2016-09-07):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie, a to výboru pre financie a rozpočet, ďalej ústavnoprávnemu výboru, výboru pre hospodárske záležitosti, výboru pre poľnohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky.
Klus, Martin, podpredseda NR SR (2019-10-17):
Ďakujem pekne. Otváram teda rozpravu. V rámci rozpravy teda očakávam, že dostanem písomne prihlásených. Zatiaľ ich tu nemám. Ty sa hlásiš do rozpravy, Igor? (Reakcia navrhovateľa, krátka pauza a reakcie z pléna.) Tak pokiaľ neni nikto prihlásený písomne, mali sme tu požiadavku na vystúpenie spravodajcu. Chce spravodajca vystúpiť teraz? (Reakcie z pléna.) Takže ak dovolíte, otváram ústnu rozpravu. Prihlásení štyria poslanci. A ako prvý teda požiadal o slovo v rozprave spravodajca.
Bugár, Béla, podpredseda NR SR (2010-12-16):
Pán poslanec Matej.
Blaha, Ľuboš, podpredseda NR SR (2024-01-16):
Pán poslanec Branislav Vančo.
Hort, Milan, podpredseda NR SR (2011-05-26):
Ďalej s faktickou poznámkou vystúpi pani poslankyňa Natália Blahová, nech sa páči.
A. Belousovová, podpredsedníčka NR SR: (2008-05-15):
Pán poslanec Bačík, chcete položiť doplňujúcu otázku? Nech sa páči.
Kremský, Peter, poslanec NR SR (2021-09-28):
Ďakujem. Vážený pán predsedajúci, vážení kolegovia, chcel by som vyzvať na to, aby naozaj sa táto debata niesla vo vecnom duchu. Môžeme mať rozdielne názory, môžeme mať na to úplne opačné názory, dokonca môžeme mať na to aj dobré argumenty na oboch stranách, ale myslím si, že mali by sme ostať naozaj pri, pri debate o téme a nie sa napádať navzájom. Myslím si, že to je naozaj pod úroveň, to je to, čo nás tu často čaká zo strany opozície, že namiesto, aby diskutovali o témach, tak nás napádajú a rozprávajú o nás, akí sme hlúpi a neschopní a neviem čo. Proste úplne bez akéhokoľvek podloženia útočia na človeka a nie diskutujú s jeho názormi. Myslím si, že tento úplne základný rešpekt by tu mal byť, a to myslím, že napádať tu pani kolegyňu Annu Záborskú, ktorá má svoju múdrosť podloženú vekom, a svoje informácie, ktoré má, a svoje názory si nevymyslela včera, navyše je lekárka. Pani kolegyňa Cigániková, myslím si, že to, čo tu ste predviedli... (Prerušenie vystúpenia predsedajúcim.)
Kéry, Marián, poslanec NR SR (2015-06-26):
Ďakujem za slovo, vážený pán predseda. Pán poslanec Kollár, určite sa zhodneme na tom, že zníženie sadzby daní z pridanej hodnoty na potraviny je dobrý nápad. Ale cesta, ktorou ste sa vybrali, tak s tou celkom nesúhlasím. Nesúhlasím ani s tým, že chcete znížiť sadzbu dane na potraviny pre všetky potraviny. Týmto spôsobom vôbec nechcete zvýhodniť napríklad slovenské potraviny. Čo sa týka vašej pomôcky alebo pomôcok, ten váš košík, nazval by som ho, že to je holub na streche. To, čo je po ľavej a pravej strane, to je realita. V tom košíku, ktorý ste nazval ľavica, je aspoň niečo. Ten košík, na ktorom je nápis „pravica“, je prázdny. Viete prečo? Aj kvôli vám, pán poslanec, pretože aj vy ste boli súčasťou vládnej garnitúry, ktorá tu vládla v rokoch 2010 až 2012 a naozaj spôsobila to, že sadzba na potraviny vôbec neklesala. Pán poslanec, chcel by som vám odkázať, vám, aj kolegom z opozície, že naozaj mať dobrý nápad je oveľa výhodnejšie, keď ste vo vládnej garnitúre a chcem vás poprosiť, keby by ste si na dobré nápady, ktoré naozaj môžu uľahčiť ľuďom na Slovensku život, spomenuli aj vtedy, keď náhodou budete vládnuť. Ďakujem.
Zmajkovičová, Renáta, podpredsedníčka NR SR (2014-01-30):
Pani poslankyňa Nicholsonová.
Hrnčiar, Andrej, podpredseda NR SR (2016-12-07):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Áno, nech sa páči.
Sulík, Richard, predseda NR SR (2011-03-31):
Aha, chcel som sa spýtať, že či pokračujete.
Pellegrini, Peter, podpredseda NR SR (2020-04-24):
Pán poslanec Benčík.
B. Bugár, podpredseda NR SR: (2005-10-27):
Nech sa páči, pán podpredseda.